движение.
 2.3.
 Когато превозното средство е натоварено до технически допустимата максимална маса с товар, масата върху всяка ос не трябва да надвишава технически допустимата максимална маса върху тази ос.
 2.4.
 Когато превозното средство е натоварено до технически допустимата максимална маса с товар, масата върху предната ос не трябва да е по-малка от 30 % за превозни средства M1, и не по-малка от 20 % за превозни средства N1 от технически допустимата максимална маса с товар на превозното средство.
 2.5.
 Когато превозното средство е натоварено до технически допустимата максимална маса с товар плюс технически допустимата максимална маса в точката на прикачване, масата върху предната ос не трябва да е по-малка от 20 % от технически допустимата максимална маса с товар на превозното средство.
 2.6.
 Когато дадено превозно средство е оборудвано с демонтируеми седалки, проверката се ограничава до условието с максималния брой места за сядане.
 2.7.
 За целите на проверката на изискванията, определени в точки 2.2., 2.3. и 2.4.:
 а)седалките се регулират, както е предписано в точка 2.7.1.;
 б)масите на пътниците, масата на товара и масата на незадължителното оборудване се разпределят, както е предписано в точки 2.7.2. — 2.7.4.2.3.
 2.7.1.
 Регулиране на седалките
 2.7.1.1.
 Ако са снабдени с възможност за регулиране, седалките се преместват до най-задното си положение.
 2.7.1.2.
 Когато има други възможности за регулиране на седалката (вертикално, под ъгъл, накланяне на облегалката и др.), положенията на регулиране трябва да са тези, които са посочени от производителя на превозното средство.
 2.7.1.3.
 В случая на седалки с окачване, седалката се блокира в посоченото от производителя положение.
 2.7.2.
 Разпределение на масата на пътниците
 2.7.2.1.
 Масата, която се приема за всеки пътник е 75 kg.
 2.7.2.2.
 Масата за всеки пътник се разполага в базовата точка на седалката (т.е. точката „R“ на седалката).
 2.7.2.3.
 В случая на превозни средства със специално предназначение, изискването по точка 2.7.2.2. се прилага с необходимите изменения (например масата на пациента, легнал върху носилката, ако се касае за линейка).
 2.7.3.
 Разпределение на масата на незадължителното оборудване
 2.7.3.1.
 Масата на незадължителното оборудване се разпределя в съответствие със спецификациите на производителя.
 2.7.4.
 Разпределение на масата на товара
 2.7.4.1.
 превозни средства от категория M1
 2.7.4.1.1.
 За превозните средства от категория M1 масата на товара се разпределя в съответствие със спецификациите на производителя след съгласуване с техническата служба.
 2.7.4.1.2.
 По отношение на автофургоните минималната маса на товара (РМ) трябва да отговаря на следното изискване:
 PM в kg ≥ 10 (n + L)
 където:
 n е максималният брой на пътниците плюс водача, а
 L е габаритната дължина на превозното средство в метри.
 2.7.4.2.
 превозни средства от категория N1
 2.7.4.2.1.
 По отношение на превозните средства с каросерия, масата на товара трябва да е равномерно разпределена върху площта, предназначена за превоз на товари;
 2.7.4.2.2.
 По отношение на превозните средства без каросерия (напр. шаси—кабина) производителят посочва крайните допустими положения на центъра на тежестта на масата на товара, увеличена с масата на оборудването, предназначено за превоза на стоки (напр. каросерия, цистерна и др.) (например: от 0,50 m до 1,30 m пред първата задна ос);
 2.7.4.2.3.
 За превозните средства, предназначени за оборудване